RESOLUCIÓN do 13 de outubro de 2025, da Dirección Xeral de Estratexia Industrial e Solo Empresarial, pola que se dá publicidade das beneficiarias das axudas concedidas ao abeiro da Orde do 30 de xuño de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á modernización tecnolóxica e dixital nas estacións de servizo de ámbito rural da Comunidade Autónoma de Galicia, así como ao desenvolvemento de actuacións dirixidas a mellorar a súa seguridade, e se procede á súa convocatoria para o ano 2025 (código de procedemento IN519F).
Consellería de Economía e Industria — III. Outras disposicións — 21/10/2025

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 9 do anexo I da Orde do 30 de xuño de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á modernización tecnolóxica e dixital nas estacións de servizo de ámbito rural da Comunidade Autónoma de Galicia, así como ao desenvolvemento de actuacións dirixidas a mellorar a súa seguridade, e se procede á súa convocatoria para o ano 2025 (código do procedemento IN519F), por medio desta resolución publícase o extracto das axudas outorgadas pola Consellería de Economía e Industria ao abeiro da dita orde.
a) Norma reguladora da convocatoria: Orde do 30 de xuño de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á modernización tecnolóxica e dixital nas estacións de servizo de ámbito rural da Comunidade Autónoma de Galicia, así como ao desenvolvemento de actuacións dirixidas a mellorar a súa seguridade, e se procede á súa convocatoria para o ano 2025 (código de procedemento IN519F) (DOG núm. 131, do 10 de xullo).
b) Aplicación orzamentaria: 09.03.732A.770.0.
c) Crédito orzamentario: 800.000,00 euros.
d) Destinatarios: pemes legalmente constituídas e os empresarios autónomos, titulares de estacións de servizo situadas nos concellos da Comunidade Autónoma de Galicia de menos de 20.000 habitantes, de acordo cos últimos datos publicados polo Instituto Galego de Estatística, que realicen investimentos de acordo co obxecto desta orde para a modernización tecnolóxica e dixital das estacións de servizo, sempre e cando cumpran os seguintes requisitos:
a) Que a empresa figure de alta na clase 47.30, Comercio polo miúdo de combustible para automóbiles, do Real decreto 10/2025, do 14 de xaneiro, polo que se aproba a Clasificación nacional de actividades económicas 2025 (CNAE-2025).
b) Ter como mínimo dous empregados contratados por conta allea e dados de alta con contratos indefinidos. Para as estacións de servizo situadas en concellos cunha poboación inferior a 2.000 habitantes, será suficiente con ter un empregado contratado por conta allea con contrato indefinido ou que o titular sexa un empresario autónomo.
c) Que a estación de servizo figure inscrita no Rexistro de Instalacións de Distribución polo Miúdo de Produtos Petrolíferos Líquidos.
e) Beneficiarias, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 13 de outubro de 2025